Quines entitats hi ha en aquest text?
El repartiment de competències, càrrecs o conselleries no pot sinó restar en un segon pla davant allò que és clarament fonamental, que és la concreció de què pensa fer el nou govern quant a la relació de Catalunya amb Espanya
Les negociacions per a formar govern s’han suspès. Tal com hem anat explicant a VilaWeb, s’ha arribat a un grau molt alt d’acord en molts aspectes diguem-ne administratius, però les discrepàncies en els aspectes fonamentals semblen molt difícils de superar. És especialment complicat i difícil d’arribar a cap acord sobre el paper del president Puigdemont, el mecanisme per a elegir el president autonòmic, la manera com es relacionaria amb el president, la distribució de les competències i les relacions entre Vice-presidència i el Departament de la Presidència. La perspectiva d’arribar a cap acord ara mateix és minsa: aquests són els punts més importants i ja ha passat prou temps de negociació perquè totes les fórmules de debat hagen estat assajades, ara com ara sense èxit.
Aquesta negociació no és normal, com sap tothom. El repartiment de competències, càrrecs o conselleries no pot sinó restar en un segon pla davant allò que és clarament fonamental: la concreció de què pensa fer el nou govern quant a la relació de Catalunya amb Espanya. Les eleccions del 21 de desembre no van ser unes eleccions qualssevol i la victòria del moviment independentista no es pot interpretar, doncs, en cap altra clau que no siga la de la consolidació del mandat democràtic per la República. I això, dit ras i curt, significa que Catalunya no pot encarar aquesta legislatura de la mateixa manera com va encarar l’anterior: simplement essent una comunitat autònoma d’Espanya. No pot ser que la conseqüència de tot allò que ha passat aquests darrers mesos siga la formació d’un govern autonòmic plenament integrat en la legalitat creada per la constitució espanyola. Perquè si fos així, de què hauria servit la poderosa mobilització popular de la tardor?
Catalunya : Entitat_Geopolítica, Espanya : Entitat_Geopolítica, VilaWeb : mitjans_massius, Puigdemont : polític, Departament de la Presidència : govern